stanford-oval/wikipedia huggingface dataset:
מדענות
המחלוקת סביב המדענות

רבים מאנשי המדענות, מעבר לאמונתם ששיטתם היא נכונה ומדעית, נוטים לחלוק על עצם האבחנה בין מדע ומדענות, מאחר שהם סבורים שעמדתם היא עמדתו הטבעית של המדע והיא חלק בלתי נפרד מן המדע ומן השיטה המדעית. את שלילת המדענות הם יציגו לעיתים קרובות כפוסט מודרניזם הפסול לטעמם מכל וכל, כדמגוגיה של אנשי דת, או כמי שאינה קיימת כלל, לפי העניין.
מתנגדי המדענות, לעומתם, רואים במדענות עצמה מעין דת, המבוססת על אמונה אי-רציונלית בהנחות פסבדו-מדעיות. אחרים סבורים שהמדענות היא דווקא אמונה לגיטימית, אם כי אינה "מדעית" יותר מאמונות אחרות ואל לה לטעון לכתר המדעיות.
אלו ואלו יטענו שחוסר האבחנה בין מדענות ובין המדע, ובפרט ייחוס ידיעה מקיפה וטוטלית למדע, מעיד על חוסר הבנה מוחלט של משמעות המדע; שכן, להבדיל מאנשי דת ואחרים הסבורים או טוענים כי בידם הידיעה הטוטלית, המדע אינו מתיימר לידיעה מוחלטת. נהפוך הוא, המדע נמצא בחיפוש מתמיד אחר ידיעה טובה יותר ואחר הבנה ברורה יותר של העולם. תולדות המדע רצופות במהפכות מדעיות, שבהן תאוריה מקובלת הוחלפה באחרת, טובה הימנה.
קרל סייגן עומד על כך בספרו עולם רדוף שדים - המדע כנר בעלטה: "אולי האדם משתוקק לוודאות מוחלטת; אולי הוא מייחל לה; אולי הוא מתיימר, כפי שמתיימרים חסידי דתות מסוימות, כי כבר זכה בה; אבל תולדות המדע - ומכל השיטות להשגת ידע שהאדם מסוגל לרדת לעומקו, המדע הוא בפירוש המוצלח ביותר - מלמדות אותנו שלכל היותר אנו רשאים לקוות לשיפורים הולכים ונמשכים בהבנתנו, ללימוד משגיאותינו, להתקרבות אסימפטוטית אל היקום, אבל בידיעה מראש שהוודאות המוחלטת תישאר לצמיתות מחוץ להישג ידינו." (עמ' 40 במהדורה העברית)
הוגים, תנועות ומונחים

פרט למדענות, ישנם עוד מונחים אחרים שהצטברו לאורך השנים כגון "אנטי מדע" (משמש לציון פסילה גורפת של המדע) ואימפריאליזם מדעי. היסטורית, התנועה הכי מוכרת שפסלה את המדע ברובה הייתה רומנטיקיזם בהתנגדות לעידן האורות בתקופת עידן האורות עצמו. כבר במהפכה המדעית נשמעו קולות ספקנים בקשר לשיטה המדעית כמו תומאס הובס. כמו כן, המושג מדענות משמש אצל הימין הפוליטי בעיקר באמריקה. בפילוסופיה של המדע אפשר לראות את פול פייראבאנד כמצביע על מדענות בתרבות המערבית (למרות שלא היה נגד מדע והיה רציונליסט בעצמו), בסוציולוגיה אפשר לראות בין השאר את ברונו לאטור כמצביע על מדענות. באקולוגיה בולט בין השאר  ריצ'רד לוינס (למרות שלא כל אחד יחשיב את דעתו כפוסלת מדענות). בין השאר ישנם מדענים "אלטרנטיביים", הן משום שהם מנסים לבנות תאוריות מדעיות על דברים שנזרקו על ידי רוב המדענים זה מכבר (למשל אלפרד נורת' וייטהד) או שפשוט נחשבים על ידי המדענים כפסבדו מדע (למשל וילהלם רייך).
ראו גם

מדע
תורת ההכרה
מטריאליזם
אחדות המדע
הערות שוליים

↑  מַדְּעָנוּת במילון סוציולוגיה (תשע"ו), באתר האקדמיה ללשון העברית
↑  מדענות, מילון מרים וובסטר
| --- | --- |
בקרת זהויות :  NLI: 987007563100405171  BnF: cb11945245d (data)  GND: 4128283-8  LCCN: sh85118695
וולטה סולאר

| --- | --- |

 נתונים כלליים
 סוג:  חברה פרטית
 מייסדים:  ערן טל וטל הרכבי
 תקופת הפעילות:  2017–הווה (כ־7 שנים)
 מוצרים עיקריים:  התקנת מערכות סולריות
 מנכ"ל:  ערן טל
  
 volta.solar
 
וולטה סולאר (באנגלית: Volta Solar) היא חברה ישראלית מתחום האנרגיה הסולארית, העוסקת בהקמה של מערכות סולאריות על גגות בתים פרטיים, מסחריים ומבני ציבור. החברה הוקמה ב-2017.
היסטוריה

החברה הוקמה בשנת 2017 על ידי ערן טל וטל הרכבי, במטרה להאיץ את המעבר לאנרגיה מתחדשת באמצעות שימוש באנרגיה סולארית על ידי התקנת מערכות סולאריות על גגות בצורה פשוטה, אסתטית ונגישה. החברה מקימה, מתחזקת ומתפעלת מתקנים לייצור חשמל מאנרגיות מתחדשות על גגות מבנים, ומתקני אגירה ועמדות טעינה לרכבים חשמליים הניתנים לרכישה, חכירה (ליסינג סולארי) ושותפות עם בעלי הגג.
במסגרת פעילותה בישראל, יזמה, פיתחה והקימה 3000 מתקנים פוטו-וולטאיים על גגות פרטיים ו-100 מגה ואט בסקטור המסחרי והמוניציפלי. בשנת 2023 וולטה סולאר הקימה את המערכת הסולארית הראשונה בישראל בבניין מגורים בעיר נתניה והתחילה לשלב מערכות אגירה וגיבוי בסקטור הביתי, המסחרי והמוניציפלי.[דרושים מקורות]
וולטה סולאר חברה במועצה הישראלית לבניה ירוקה ובאיגוד חברות אנרגיה ירוקה לישראל.
פעילות

החברה פועלת במספר מודלים להרכבת מערכות סולאריות על גגות של מבנים פרטיים וציבוריים בישראל.
אחד ממודלי העבודה של וולטה סולאר הוא ליסינג סולארי. כחלק מהמודל היא מתקינה מערכת סולארית על מבנה כלשהו בבעלותה במימון מלא שלה, ולאחר מכן גם מתפעלת ומתחזקת את המערכת על חשבונה. כאשר נוצר חשמל עודף במערכת, בעליו של המבנה יכול להשתמש בעודף החשמל. מדובר בחכירה תפעולית, שמתבצעת באמצעות הקמה של מערכות סולאריות על גגות בתים, מרכזי מסחר, מבני תעשייה ומבני ציבור.
אספקט נוסף בפעילות החברה כולל מכירה של מערכות סולארית והתקנתן על גגות. החברה אחראית לתכנון ולעיצוב המערכת כך שתתאים לצורת הגג שעליו היא מותקנת. כמו כן, היא מבצעת טיפול בסוגיות הרישוי מול חברת חשמל וגורמי רגולציה נוספים, ומתקינה את המערכת עצמה על הגג. החברה גם אחראית לניטור ולתחזוקה של המערכת לאחר התקנתה. קניית המערכת מאפשרת ללקוח לבחור האם כל האנרגיה המיוצרת במערכת הסולארית תוזרם לרשת החשמל והלקוח יקבל תעריף בהתאם לגודל המערכת שלו, או שיעדיף שהאנרגיה תוזרם לשימוש במבנה, והעודפים מהשעות שבהן המערכת מייצרת יותר מאשר צורכי המבנה יוזרמו לרשת החשמל.
שותפויות

ב-30 ביוני 2020 וולטה סולאר וסינרג'י אנרגיה מתחדשת (S’ENERGY) הכריזו על כך שהאחרונה תשקיע בוולטה סולאר בעבור כ-20% מהחברה בעסקת מזומן ונכסים סולאריים.[דרושה הבהרה]
במאי 2021 חתמה וולטה סולאר על הסכם עם חברת EDF Renewables (אנ') הצרפתית, ליצירת שותפות אשר תעסוק בייזום ובמימון מערכות סולאריות על גגות מסחריים-תעשייתיים ומוניציפליים במודל הליסינג הסולארי, ומודלים נוספים של שותפויות ומכירת חשמל סולארי.
באוגוסט 2021 חתמה וולטה סולאר על הסכם עם חברת EV EDGE מקבוצת יוניון ליצירת שותפות שתממן מערכות סולאריות לבתים פרטיים ובנייני מגורים במודל הליסינג הסולארי. במסגרת ההצעה, השותפות עוסקת גם בהקמת תשתית לעמדות טעינה לרכבים חשמליים.
מור גמל ופנסיה ואיל וולדמן, מייסד מלאנוקס השקיעו בחברת וולטה סולאר 30 מיליון שקל בעבור 20% מהחברה.
הערות שוליים

1 2  Shlomo Maital, Rafi Nave, Eran Tal, How Technion Faculty & Graduates Fuse Creativity with Technology to Change the World, Israel: The Technion - Israel Institute of Technology, 2021, עמ' 235-238
↑  ג'ון מאקי וראג' סיסודיה, קפיטליזם קשוב
↑  וולטה סולאר בע"מ, באתר המועצה הישראלית לבנייה ירוקה | ILGBC
↑  | חברים באיגוד, באתר greenrg.org.il
↑  חברת 'וולטה סולאר' מציעה מודל ייחודי באנרגיה סולארית לבתים פרטיים, באתר mynetafula, ‏2020-10-07
↑  אנרגיה סולארית - הצטרפו למהפכת האנרגיה הסולארית וחסכו, באתר Volta Solar
↑  שת"פ משמעותי בין וולטה סולאר וסינרג'י אנרגיה מתחדשת, באתר וואלה, 30 ביוני 2020
↑  ליאור גוטמן, וולטה סולאר וסינרג'י אנרגיה מתחדשת מקימות גוף השקעות למתקנים סולאריים ב-150 מיליון שקל, באתר כלכליסט, 30 ביוני 2020
↑  וולטה סולאר ו-EDF יוצאות לדרך, באתר Volta Solar
↑   ישראל פישר, קופץ מענף הרכב לגגות בניינים: ג'ורג' חורש נכנס לתחום החשמל הסולארי, באתר TheMarker‏, 29 באוגוסט 2021
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "וולטה סולאר".
פאנלים סולריים של וולטה סולאר מותקנים על גג
התקנה של פאנלים סולריים
זרים מושלמים

ערך זה עוסק בדרמה קומית איטלקית משנת 2016 בבימויו של פאולו ג'נובזה. אם התכוונתם לסרט ישראלי, ראו .
| --- | --- |

כרזת הסרט
 בימוי:  פאולו ג'נובזה 
 הופק בידי:  מארקו בלארדי 
 תסריט:  פיליפו בולוניה, פאלו קוסטלה, פאולו ג'נובזה, פאולה מאמיני, רולנדו רבלו
 עריכה:  Consuelo Catucci 
 שחקנים ראשיים:  ג'וזפה באטיסטון ואלריו מאסטאנדריאה אלבה רורוואכר אדוארדו לאו אנה פולייטה מארקו ג'אליני קסיה סמוטניאק 
 מוזיקה:  מאוריציו פילרדו
 צילום:  פבריציו לוצ'י 
 מדינה:  איטליה 
 חברת הפקה:  Medusa Film 
 חברה מפיצה:  סרטי מדוסה
 הקרנת בכורה:  11 בפברואר 2016
 משך הקרנה:  97 דק' 
 שפת הסרט:  איטלקית 
 סוגה:  סרט קומדיה, סרט דרמה, דרמה 
 פרסים:  פרס דוד די דונטלו לסרט הטוב ביותר 
 אתר רשמי
 דף הסרט ב־IMDb
 
זרים מושלמים (באיטלקית: Perfetti Sconosciuti) היא דרמה קומית איטלקית משנת 2016 בבימויו של פאולו ג'נובזה. הקרנת הבכורה של הסרט נערכה ב-11 בפברואר 2016 באיטליה. הסרט זכה בפרס "הסרט הטוב ביותר" לשנת 2016 בטקס האוסקר האיטלקי (David di Donatello).
הסרט זכה ל-20 גרסאות רימייק בשפות שונות, ביניהן גרסה ברוסית בשם "רמקול". הסרט נכנס לשיאי העולם של גינס כסרט בעל מספר גרסאות הרימייק הגדול ביותר.
בשנת 2018 הועלתה גרסה מומחזת של הסרט בתיאטרון הבימה. בשנת 2021 יצאה גרסה ישראלית לסרט באותו השם.
תקציר העלילה

במהלך מפגש ארוחת ערב בין 7 חברים (3 זוגות וגרוש אחד), נענים החברים לאתגר אותו יוזמת המארחת, להניח את המכשירים הסלולריים שלהם על השולחן, מתוך כוונה שכל הודעה או שיחה שיקבל אחד מהם תהיה גלויה לכל שאר החברים. במהלך הסרט, העניינים מסתבכים כאשר החברים מגלים עד כמה הם אינם מכירים אחד את השני כפי שחשבו בתחילה.
שחקנים ודמויות

ג'וזפה באטיסטון (Battiston) - פפה (Peppe)
אנה פולייטה (Foglietta) - קרלוטה (Carlotta)
מארקו ג'אליני (Giallini) - רוקו (Rocco)
אדוארדו לאו (Leo) - קוסימו (Cosimo)
ואלריו מאסטאנדריאה (Mastandrea) - ללה (Lele)
אלבה רוהרוואכר (Rohrwacher) - ביאנקה (Bianca)
קסיה סמוטניאק (Smutniak) - אווה (Eva)
בנדטה פורקרולי (Porcaroli) - סופיה (Sofia)
הערות שוליים

↑  Nick Vivarelli, ‘They Call Me Jeeg’ Dominates Italy’s David di Donatello Awards, variety.com
וולטה אה קטלוניה

| --- | --- |


 מדינות:  ספרדספרד
 סוג:  מרוץ שלבים
 חודש:  מרץ
 היסטוריה
 התקיים לראשונה:  1911
 מרוצים עד כה:  103
 מנצח ראשון:  ספרדסבסטיה מסדאו
 מוביל במספר הניצחונות:  ספרדמריאנו קניארדו (7)
 מנצח אחרון:  סלובניהטאדיי פוגאצ'אר
 שנת מרוץ אחרונה:  2024
 
וולטה סיקליסטה אה קטלוניה (בקטלאנית: Volta Ciclista a Catalunya) או בקיצור וולטה אה קטלוניה (בקטלאנית: Volta a Catalunya, סובב קטלוניה) הוא מרוץ אופני כביש המתקיים מדי שנה בקטלוניה, ספרד. המרוץ הוא חלק מההסבב העולמי של איגוד האופניים הבין-לאומי, ונחשב למרוץ השני בפופולריות שלו בספרד, לאחר הוואלטה אספניה. בעבר נערך המרוץ בסוף חודש מאי, ולפיכך נחשב למרוץ הכנה חיוני עבור הטור דה פראנס. ב-2010 העביר האיגוד הבין-לאומי לאופניים את המירוץ לסוף חודש מרץ.
הוולטה אה קטלוניה נערך לראשונה ב-1911, והוא אחד המרוצים הוותיקים ביותר בעולם.
חולצות

הרוכב בעל הזמן המועט ביותר בסיום כל שלב לובש חולצה לבנה בעלת פסים ירוקים.
הרוכב בעל מספר נקודות המיאוצים הגבוה ביותר לובש את החולצה הלבנה.
הרוכב בעל מספר נקודות הטיפוס ("מלך ההרים") לובש את החולצה האדומה.
הרוכב הקטלאני הטוב ביותר לובש את חולצת נבחרת קטלוניה.
הערות שוליים

↑  במקור ניצח אלברטו קונטדור, אך מאוחר יותר נפסלה זכייתו.
| --- | --- |
בקרת זהויות :  LCCN: n2006005786  VIAF: 137419249   WorldCat (עם VIAF): 137419249
זריחת הארץ

"זריחת הארץ" 24 בדצמבר 1968
זריחת הארץ (באנגלית: Earthrise) הוא תצלום של כדור הארץ הזורח מעל פני הירח, שצולם על ידי האסטרונאוט ויליאם אנדרס ב-1968 במהלך משימת אפולו 8. התמונה נכללה בסדרת 100 התמונות המשפיעות ביותר בכל הזמנים של טיים מגזין ונחשבת בתור "התצלום הסביבתי המשפיע ביותר שצולם".
פרטים

זריחת הארץ  הוא שמו של תצלום AS8-14-2383 של נאס"א שצולם במהלך משימת אפולו 8.
מפקד המשימה, האסטרונאוט פרנק בורמן, צילם תמונה דומה בשחור לבן בטרם צולמה תמונה זו. התמונה צולמה בשנית על ידי אנדרס עם סרט צילום צבעוני, ולמעשה זו התמונה שזכתה לפרסום.
התמונה צולמה במהלך המסלול סביב הירח ב-24 בדצמבר 1968, באמצעות מצלמת הסלבלד. במצלמה היה סרט פילם אשר יוצר במיוחד על ידי חברת קודאק.
ניתן להאזין להקלטה של האירוע, בו שלושת אנשי הצוות, אנדרס, בורמן וג'יימס לוול משוחחים ברגע הצילום.
צולמו הרבה פריימים מהרגע הזה, כפי שניתן להבין גם מהקלטת האירוע, בהוראתו של בורמן. לאחר שאנדרס צילם (הגדרות הצילום היו 1/250 השנייה וצמצם F/11), צילם גם לוול עוד שתי תמונות, אך בהגדרות צילום שונות.
באוטוביוגרפיה של בורמן ניתן למצוא תמונה בגודל כמעט עמוד שלם רפרודוקציה של צילום השחור לבן אותו צילם מהאירוע, יחד עם הכיתוב "אחת התמונות המפורסמות בהיסטורית הצילום - צולמה לאחר שלקחתי את המצלמה מאנדרס". בורמן היה מפקד המשימה, ועוד ציין בספרו כי זו התמונה ששירות הדואר השתמש בה על בול, ואין עוד הרבה צילומים ששוכפלו כמו תמונה זו. אך כפי שנכתב קודם, התמונה שמופיעה בספרו של בורמן אינה זהה לתמונה שצילם אנדרס, כאשר מלבד המיקום השונה של כדור הארץ, גם צורת העננים שונה.
התצלום מופיע בספר שהוציא מגזין לייף "100 צילומים ששינו את העולם".
ב-1969 הפיק שירות הדואר האמריקאי בול עם פרטים מתמונה זו, עם הכיתוב "...In the beginning God" (בראשית ברא אלוהים).
ראו גם

The Blue Marble
נקודה כחולה חיוורת
מדיה וקבצים בנושא  בוויקישיתוף
הערות שוליים

↑  100 Photographs that Changed the World by Life - The Digital Journalist, digitaljournalist.org
↑  הקלטה של נאס"א מהאירוע
גרסת השחור לבן של התמונה, כפי שצולמה על ידי פרנק בורמן
הבול שהפיק שירות הדואר האמריקאי
זכויות להט"ב בסלובניה

| --- | --- |

ירוק (סלובניה), ירוק בהיר (האיחוד האירופי)
 מעמד בחוק:  חוקי בקרב גברים מאז 1977, חוקי בקרב נשים מאז ומעולם
 טרנסג'נדריות:  ישנה הכרה בשינוי מגדר
 שירות צבאי:  לסביות, הומואים וביסקסואלים מוצהרים רשאים לשרת
 הגנה מפני אפליה:  הגנה מוחלטת מפני אפליה על רקע נטייה מינית, זהות מגדרית וביטוי מגדרי
 זכויות משפחה
 הכרה בזוגיות חד־מינית:  ישנה הכרה בקוהביטציה רשומה מאז 2006, שותפויות רשומות מאז 2017 ונישואים חד-מיניים מאז 2022
 אימוץ:  ישנה הכרה באימוץ חורג על ידי זוגות חד-מיניים מאז 2011, אימוץ משותף מאז 2022
 
 הצבעה על הצהרת האו"ם:  בעד (מיוזמות ההצהרה)
זכויותיהם של לסביות, הומואים, טרנסג'נדרים וביסקסואלים (להט"ב) בסלובניה מוגדרות בין המתקדמות ביותר בעולם. פעילות הומוסקסואלית בין גברים מוגדרת כחוקית בסלובניה מאז 1977 בעוד גיל ההסכמה בין זוגות הומוסקסואלים והטרוסקסואלים מוגדר כשווה ועומד על 15 שנים. פעילות הומוסקסואלית נשית לא הופללה מעולם.
זוגיות חד-מינית החלה להיות מוכרת לראשונה בחוק הסלובני מאז 2006 כקוהביטציה רשומה, שותפויות רשומות עם כלל הזכויות המוענקות לזוגות נשואים למעט גישה לאימוץ משותף והפריה חוץ-גופית מאז 2016 ונישואים חד-מיניים מאז 2022 בעקבות פסיקת בית המשפט לחוקה של סלובניה שקבע כי הגדרתם של נישואים כאיחוד הטרוסקסואלי בלבד בין זוגות מהמין השני בחוק הנישואים של סלובניה אינה חוקתית. הפסיקה פורסמה ב-8 ביולי ונכנסה לתוקף ב-9 ביולי. בכך, הפכה סלובניה למדינה ה-31 בעולם שמכשירה נישואים חד-מיניים בשטחה, ל-18 ביבשת אירופה ולראשונה מהמדינות שהרכיבו את הפדרציה יוגוסלביה לשעבר.
התנועה למען זכויות הומוסקסואלים ולסביות בסלובניה החלה להיות פעילה לראשונה מאז 1984 לאחר ש-"MAGNUS", המדור ההומוסקסואלי במרכז התרבות והאמנות "ŠKUC" בבירה ליובליאנה נוסד כ-"ארגון התרבותי לסוציאליזציה של הומוסקסואליות" בעוד שמדור שכוון עבור נשים לסביות "LL" נוסד ב-1987. בשנת 1990 "MAGNUS" ו-"LL" התאחדו והקימו את הארגון הלאומי למען זכויות להט"ב בסלובניה - "Roza Klub". מדי שנה מתקיימים מצעדי גאווה בערים שונות במדינה בהן ליובליאנה ומריבור.
מעמד בחוק

על פי חוק העונשין מ-30 ביוני 1959, פעילות הומוסקסואלית בין גברים הוגדרה כפלילית בכל רחבי הישויות הפוליטיות שהרכיבו את הפדרציה של יוגוסלביה. במהלך המחצית הראשונה של שנות ה-70 של המאה ה-20 הועברה הסמכות על חקיקת חוק העונשין מסמכות הרפובליקה הפדרלית ל-6 הרפובליקות בנפרד (סרביה, קרואטיה, סלובניה, בוסניה והרצגובינה, מונטנגרו ומקדוניה) ו-2 המחוזות בשטחה (קוסובו ווויבודינה). בעקבות זאת, חוק העונשין החדש שהתקבל בשטח סלובניה ב-1976 הפך פעילות הומוסקסואלית בהסכמה בין גברים לחוקית ונכנס לתוקף ב-1977. פעילות הומוסקסואלית נשית לא נאסרה במפורש בחקיקה מעולם. גיל ההסכמה הוגדר כשווה בין זוגות הומוסקסואלים והטרוסקסואלים כאחד - 15 שנים.
הכרה במערכות יחסים חד-מיניות

קוהביטציה רשומה בקרב זוגות חד-מיניים הפכה לחוקית מאז 23 ביולי 2006, שהעניקה לבני הזוג זכויות ירושה מוגבלות, ביטוח לאומי וקרובי משפחה.
ביולי 2009 קבע בית המשפט לחוקה של סלובניה (אנ') שסעיף 22 לחוק רישום שותפויות חד-מיניות "מפר את הזכות לאי-אפליה על פי סעיף 14 לחוקה על רקע נטייה מינית" ודרש מהפרלמנט הסלובני (אנ') להתאים את החקיקה לפסיקת בית המשפט בתוך 6 חודשים.
ב-3 במרץ 2015 האספה הלאומית (הבית התחתון) העבירה הצעת חוק להכשרת נישואים חד-מיניים בסלובניה בהצבעת רוב של 51 בעד ו-28 נגד. ב-10 במרץ 2015, המועצה הלאומית (הבית העליון) דחתה הצעה לחייב את האספה להצביע שוב על הצעת החוק, בהצבעה של 14 בעד ו-23 נגד. מתנגדי הצעת החוק פתחו בעקבות זאת בעצומת חתימות לכפיית משאל עם להעברת ההצעה שנתקל בהתנגדות על ידי האספה שהצביעה נגד העברתו. ב-22 באוקטובר 2015, בהצבעה של 5 בעד ו-4 נגד, קבע בית המשפט לחוקה שההצבעה לחסימת משאל העם אינה חוקית. קבוצות דתיות והאפיפיור פרנציסקוס דחקו באוכלוסייה הסלובנית להצביע נגד העברת הצעת החוק להכשרת נישואים חד-מיניים במשאל העם. המשאל התקיים ב-20 בדצמבר 2015 ובסיומו הצעת החוק נדחתה.
ב-21 באפריל 2016 אישרה האספה הלאומית הצעת חוק שמעניקה לשותפויות בקרב זוגות חד-מיניים את כלל הזכויות המוענקות לזוגות נשואים, למעט הגישה לאימוץ משותף והפריה חוץ-גופית בקרב זוגות לסביות. החוק נכנס לתוקף ב-24 במאי 2016.
ב-16 ביוני 2022 פסק בית המשפט לחוקה כי ההגדרה הסטטוטורית של נישואים בחוק הסלובני כאיחוד הטרוסקסואלי בין זוגות מהמין השני בלבד איננה חוקתית ובכך, הכשיר נישואים גם בקרב זוגות מאותו המין. החלטת בית המשפט פורסמה ב-8 ביולי 2022 ונכנסה לתוקף יום לאחר מכן ב-9 ביולי. האספה הלאומית העבירה חקיקה לעיגון פסיקת בית המשפט בחוק ב-4 באוקטובר 2022 בהצבעה של 48–29. ב-11 באוקטובר הוטל וטו על העברת ההצעה על ידי המועצה הלאומית, אך היא אושרה מחדש על ידי האספה הלאומית בהצבעה שנייה ב-18 באוקטובר בהצבעה של 51–24. הצעת החוק שמעגנת נישואים חד-מיניים ואימוץ משותף על ידי זוגות חד-מיניים נכנסה לתוקף ב-31 בינואר 2023. האפשרות להיכנס לקוהביטציה רשומה נסגרה מאז כניסת החוק לתוקף.
הורות ואימוץ

זוגות חד-מיניים רשאים לאמץ ילדים בסלובניה, הן על ידי אימוץ משותף מאז 2022 או חורג מאז 2011.
הגנה מפני אפליה

מאז 1998 נאסרה אפליה על רקע נטייה מינית במקומות תעסוקה ומגוון תחומים אחרים, לרבות חינוך, דיור ואספקת סחורות ושירותים בסלובניה.
ביולי 2009 קבע בית המשפט לחוקה שסעיף 14(1) לחוקה הסלובנית (אנ') אוסר על אפליה על רקע נטייה מינית.
ב-17 בפברואר 2016 הציגה ממשלת סלובניה הצעת חוק חדשה נגד אפליה שאוסרת בין היתר על אפליה על רקע נטייה מינית, זהות מגדרית וביטוי מגדרי. ההצעה אושרה על ידי האספה הלאומית ב-21 באפריל בהצבעה של 50–17 בעוד המועצה הלאומית לא דרשה מהאסיפה להצביע שוב על העברתה לאחר מכן. ב-28 באפריל, איגוד מהגרי העבודה "SDMS" הגיש עצומה עם 2,500 חתימות נדרשות על מנת לכפות משאל העם להעברת החקיקה. עם זאת, ב-5 במאי, סירב יו"ר האספה הלאומית מילאן ברגלז (אנ') לקבוע תאריך יעד של 35 יום שבמהלכו יוכלו המציעים לאסוף כ-40,000 חתימות תקפות על מנת לכפות את משאל העם בטענה כי זו ועוד מספר יוזמות לכפיית משאלי עם כלפי חקיקות שונות על ידי "SDMS" מהוות "ניצול לרעה של חוק משאל העם". יום למחרת שלח את הצעת החוק לחתימת הנשיא. ההצעה הוכרזה כחוק על ידי הנשיא בורוט פאחור ופורסמה בכתב העת הרשמי של הממשלה ב-9 במאי 2016. ב-10 במאי ערער "SDMS" על החלטתו של ברגלז בפני בית המשפט לחוקה. ביולי 2016, בית המשפט לחוקה דחה את הערעור.
שירות צבאי

לסביות, הומוסקסואלים וביסקסואלים מוצהרים רשאים לשרת בגלוי בכוחות המזוינים של סלובניה.
זהות מגדרית

טרנסג'נדרים רשאים לשנות את מגדרם החוקי במסמכי זהות רשמיים בסלובניה.
תרומת דם

גברים המקיימים יחסי מין עם גברים (MSM) החלו להיות רשאים לתרום דם בסלובניה ללא הגבלות מאז 2022.
תנאי מחיה

בבירה ליובליאנה ישנם גיי ברים ומועדונים רבים שפונים לחברי קהילת הלהט"ב המקומית. במועדון "K4" מתקיימות מסיבות עבור קהל להט"ב במיוחד תחת השם "K4 ROZA". במועדונים "Factory" ו-"Bolivar" מתרחשות מסיבות של הומואים ולסביות שמארגנת הקבוצה "Jing Jang". פאבים ומועדוני לילה נוספים ברחבי העיר שפופולארים בקרב אזרחי להט"ב סלובנים כוללים את: "Lan" ,"Tiffany" ו-"Galerija".
התנועה למען זכויות הומוסקסואלים ולסביות בסלובניה החלה להיות פעילה מאז 1984 לאחר ש-"MAGNUS", המדור ההומוסקסואלי במרכז התרבות והאמנות "ŠKUC" בליובליאנה נוסד כ-"ארגון התרבותי לסוציאליזציה של הומוסקסואליות". קבוצת נשים שכללה נוכחות לסביות רחבה "Lilit" הוקמה ב-1985, ואחריה ב-1987 "LL" שהיוותה כמדור הלסבי בתוך "ŠKUC". בשנת 1990 "MAGNUS" ו-"LL" התאחדו והקימו את הארגון הלאומי עבור זכויות להט"ב בסלובניה - "Roza Klub".
תנאי מחיה > אפליה

לאורך השנים דווח על מספר אירועי אפליה ואלימות נגד להט"ב סלובנים על רקע נטייתם המינית או זהותם המגדרית. ביוני 2009 התרחשה תקיפה במהלך אירוע ספרותי באחד מהברים ההומוסקסואלים המפורסמים בליובליאנה "Open". לאחר מכן אושפז פעיל זכויות הלהט"ב ומגיש הרדיו מיטה בלאז'יץ' בבית חולים לאחר שהותקף על ידי שמונה צעירים רעולי פנים עם לפידים בעודו סובל מכוויות בראשו. בשנת 2007, במריבור, מספר משתתפים הוכו על ידי מפגיני נגד הומופובים במהלך ציון מצעד הגאווה בעיר. במרץ 2019, לבנה נזרקה מבעד לחלון של סניף ארגון זכויות הלהט"ב הסלובני "Društvo DIH - Enakopravni pod mavrico". בשנת 2019, אזרח הומוסקסואל הוכה על ידי מספר עבריינים במורסקה סובוטה וסבל לאחר מכן מחבלות בכליות וממספר צלעות שבורות. ב-1 בנובמבר 2019 קבוצה של פורעים השחיתה מועדון להט"ב מקומי ואיימה על צוות המועדון באלימות בשעות הבוקר המוקדמות במרכז החברתי והתרבותי האוטונומי במרכז ליובליאנה - מטלקובה (אנ').
טבלת סיכום

| --- | --- |
פעילות הומוסקסואלית חוקית:  (מאז 1977)
גיל הסכמה שווה לזוגות הטרוסקסואלים (15):  (מאז 1977)
חוקים נגד אפליה בתעסוקה:  (מאז 1998)
חוקים נגד אפליה במתן סחורות ושירותים:  (מאז 1998)
חוקים נגד אפליה בכל התחומים האחרים (כולל אפליה עקיפה, דברי שטנה):  (מאז 1998)
חוקים נגד אפליה הכוללים זהות מגדרית וביטוי מגדרי:  (מאז 2016)
נישואים חד-מיניים:  (מאז 2022)
הכרה בזוגיות חד-מינית (איחוד אזרחי, נישואי חוזה, ידועים בציבור):  (מאז 2006)
אימוץ משותף של זוגות חד מיניים:  (מאז 2022)
אימוץ ילד חורג על ידי זוגות חד מיניים:  (מאז 2011)
לסביות, הומואים וביסקסואלים מוצהרים רשאים לשרת בצבא: 
זכות לשינוי מגדר בחוק: 
גישה להפריה חוץ-גופית לזוגות לסביות: 
טיפולי המרה אסורים בחוק: 
פונדקאות מסחרית לזוגות גברים הומוסקסואלים: (לא חוקי עבור זוגות הטרוסקסואלים גם כן)
גברים המקיימים יחסי מין עם גברים רשאים לתרום דם:  (מאז 2022)
הערות שוליים

↑  Slovenia passes same-sex marriage law, ‏JULY 25, 2006
↑  Constitutional Court of Slovenia Upholds Equal Rights for Same Sex Partners, ‏London, 20 July 2009
↑  Državni svet ni izglasoval veta na zakon o družinskih razmerjih
↑  Ustavni sodniki prižgali zeleno luč za referendum o zakonu o zakonski zvezi
↑  Pope backs family values in Slovenia ahead of gay marriage vote, ‏December 17, 2015
↑  Marriage equality voted down in referendum, ‏21 December, 2015
↑  Državni zbor sprejel zakon o partnerski zvezi
↑  Zakon o partnerski zvezi
↑  Sloweniens Verfassungsgericht öffnet die Ehe, queer.de
↑  Z vetom in podpisi proti zakoniku, delo.si
↑  Državni zbor tudi v drugo potrdil spremembe družinskega zakonika, 24ur.com
↑  Implementation of the amendment to the Family Code | GOV.SI, Portal GOV.SI (באנגלית)
↑  Report on Homophobia, web.archive.org
↑  Odločitve – Ustavno sodišče Republike Slovenije, www.us-rs.si.
↑  Delavci migranti vložili referendumske pobude še za tri zakone, www.delo.si.
↑  Predstavniki delavcev migrantov v DZ vložili referendumske pobude še za tri zakone (daljše), web.archive.org
↑  Brglez je zavrnil še tri referendumske pobude. Odbor 2014 protestiral pred DZ-jem., RTVSLO.si.
↑  Objavljeni zakoni, za katere so delavci migranti predlagali referendume, siol.net.
↑  Delavci migranti so vložili ustavno pritožbo nad Brglezovo odločitev, RTVSLO.si.
↑  Delavci migranti bodo vložili pritožbo na Evropsko sodišče za človekove pravice, RTVSLO.si.
↑  Foto: Brutalen napad v Ljubljani, RTVSLO.si
חיים בירדוגו

הרב חיים בירדוגו (ט"ו בתשרי ה'תרכ"ג, 1862 - כ"ז בשבט ה'תש"ד, 1844) היה ראש ישיבת 'בית אל ועץ חיים' במקנס בסוף המאה ה-19 ובראשית המאה העשרים.
קורותיו

נולד במקנס לאימו מרת מזל-טוב ולאביו ר' אברהם שהיה מעשירי העיר ומלומד. בגיל 15 נכנס ללמוד בישיבתו של רבי חיים משאש. התחתן בגיל 17. בהיותו כבן 25 שימש כראש ישיבה גדולה בעיר. מתלמידיו נמנים המנהיגים הרוחניים של יהדות מרוקו, כדוגמת רבי ברוך אברהם טולידאנו, רבי רפאל ברוך טולידאנו רבי יוסף משאש, רבי אהרן בן חסין, רבי משה אזוגי, ועוד. בקיץ ה'תרע"ב (1912), יזם רבי זאב הלפרין ישיבות מסודרות במקנס, או אז התמנה רבי חיים בירדוגו לראש ישיבת 'בית אל ועץ חיים' שהייתה ישיבה לחכמי העיר. בישיבה הנהיג תוכנית לימוד מגוונת שכללה לימוד התלמוד עם הראשונים, וכן לימוד טור ובית יוסף ושולחן ערוך ונושאי כלים. וכן בערבים למדו משנה תורה לרמב"ם. בישיבה זו למדו את כל הש"ס. מבין רבני הישיבה נמנו רבי אהרן אסודרי, רבי יצחק סבאג, רבי מרדכי עמאר ועוד, שהיו בעצמם תלמידיו. במקביל כיהן כסופר בית הדין של העיר.
נפטר ונקבר במקנס בכ"ז שבט ה'תש"ד בהיותו כבן 81 שנים.
קורותיו > כתביו

כתב חידושים על הש"ס והמקרא, אך רובם אבדו. נותרו מספר חידושים לחומש בראשית, שנדפסו כנספח לספר 'מקוה המים' לרבי יהודה בירדוגו.
לקריאה נוספת

ראו: ר' שמואל בן עמרם, ילקוט שבע, מועדים וחכמים חלק ב עמ' קכט-קלא.